Kuid elu ei mahtunud sellesse raami. Kuigi Prantsuse suure revolutsiooni ajal mitte üksnes tsunftid, vaid ka igasugu muud seltsid ja ühingud suleti, oldi mõningate aastate pärast neid jälle sunnitud lubama ja juba Napoleon I saadik asutati uuesti kodasid. See protsess võttis eriti hoogu  läinud aasta­saja keskel ja lõpul, kus peaasjalikult tööliste sündikalism võitles korpora­tiivse (s. o. ühingute, seltside, funktsionaalsete tegevusalade järele koonda­mise) mõtte ja korralduse eest. See arenemine on läinud üle kogu maailma eriti viimasel ajal hoogsalt, mistõttu pea iga haritud inimene kuulub kusa­gile erisihilisesse seltsi, isegi mitmesse korraga!